b'\n_START_ARTICLE_\nUniverzalni koordinirani \xc4\x8das\n_START_PARAGRAPH_\nUniverzalni koordinirani \xc4\x8das (po me\xc5\xa1anici francoskega izraza temps universel coordonn\xc3\xa9 in angle\xc5\xa1kega izraza coordinated universal time se zanj uporablja kratica UTC) je mednarodno sprejet standardni \xc4\x8das. Vezan je na definicijo sekunde s sevalnimi prehodi cezijevega atoma. Ker se tako definiran mednarodni atomski \xc4\x8das zaradi upo\xc4\x8dasnjevanja vrtenja Zemlje razhajal z astronomsko dolo\xc4\x8denim \xc4\x8dasom, ga ob\xc4\x8dasno 31. decembra ali 30. junija popravijo z vstavitvijo dodatne prestopne sekunde. Tako usklajeni \xc4\x8das se imenuje univerzalni koordinirani \xc4\x8das._NEWLINE_Pri vremenskih napovedih, na\xc4\x8drtih poleta, v kontroli zra\xc4\x8dnega prometa in njihovih na\xc4\x8drtih in definiciji zapisa \xc4\x8dasa se uporablja univerzalni koordinirani \xc4\x8das, pogovorno ozna\xc4\x8den kot "zulu \xc4\x8das" (zulu time), posebej \xc5\xa1e v vojski Zdru\xc5\xbeenih dr\xc5\xbeav Amerike, z namenom, da bi se izognili zmedi zaradi razli\xc4\x8dnih \xc4\x8dasovnih pasov in poletnega/zimskega \xc4\x8dasa, ki se uporablja in velja v razli\xc4\x8dnih delih sveta._NEWLINE_UTC zaostaja za greenwi\xc5\xa1kim srednjim \xc4\x8dasom ali ga prehiteva za najve\xc4\x8d 0,9 sekunde.'